Ericu950/Stoicheia-meter-silver huggingface dataset:
μὴ νομίσῃς , ὅτι μάρτυρες μόνον πρεσβεύουσιν ὑπὲρ ἡμῶν , ἀλλὰ καὶ ἄγγελοι ἐν ταῖς θλίψεσι ἱκετεύουσι τὸν θεόν ·
καὶ οὐ μόνον ἱκετεύουσιν , ἀλλὰ καὶ ἀπόκρισιν δέχονται παρὰ τοῦ εὐεργέτου .
καὶ ἀπεκρίθη ὁ ἄγγελος ὁ λαλῶν ἐν ἐμοὶ καὶ εἶπε πρὸς κύριον .
κύριε παντοκράτορ , ἕως πότε οὐ μὴ ἐλεήσῃς τὴν Ἱερουσαλὴμ καὶ τὰς πόλεις Ἰούδα , ἃς ὑπερεῖδες τοῦτο ἑβδομηκοστὸν ἔτος ;
ἀπεπέμψατο ὁ θεὸς τὴν πρεσβείαν τοῦ ἀγγέλου ;
μὴ γένοιτο .
ἀπεκρίθη φησὶ κύριος πρὸς τὸν ἄγγελον τὸν λαλοῦντα ἐν ἐμοὶ ῥήματα παρακλητικὰ καὶ λόγους παρακλητικούς .
παρακαλέσωμεν τὸν τῶν ἀγγέλων δεσπότην καὶ ἕνα ἄγγελον ἀποστελεῖ καὶ πᾶσαν τῶν ἐναντίων τὴν φάλαγγα σκορπίσει .
ἐγὼ καὶ τὴν κηρόχυτον ἠγάπησα γραφὴν εὐσεβείας πεπληρωμένην .
Εἶδον ἐν εἰκόνι ἄγγελον ἐλαύνοντα νέφη βαρβάρων , εἶδον πατούμενα βαρβάρων φῦλα καὶ Κύριε , ἐν τῇ πόλει σου τὴν εἰκόνα αὐτῶν ἐξουδενώσεις .
γενηθήτω ἡ ὁδὸς αὐτῶν σκότος καὶ ὀλίσθημα , καὶ ἄγγελος κυρίου κατα διώκων αὐτούς 0 .
Οἶδεν ὁ θεὸς διαφόρους ἀφορμὰς παρασχεῖν πρὸς τὴν τῶν πολεμίων καθαίρεσιν .
πολλὴ ἦν ἡ παράταξις τοῦ Σενναχηρὶμ βασιλέως τῶν Ἀσσυρίων καὶ εἷς ἄγγελος ἀποσταλεὶς ἑκατὸν ὀγδοήκοντα πέντε χιλιάδας ἔστρωσεν .
ἡμεῖς οἱ ἄνθρωποι ἀνθρωπίνοις λογισμοῖς μετροῦμεν τὰ συμβαίνοντα , καὶ λέγομεν καθ ἑαυτούς ·
τί γίνεται , ἐὰν μὴ εὑρεθῇ στρατιώτης ἐν τοῖς μέρεσι τούτοις ;
ἐὰν πρὶν ἢ φθάσῃ ὁ στρατηγὸς , πάντας πορθήσωσιν , τί ποιοῦμεν ;
μὴ γὰρ ἐπειδὴ σὺ προλαμβάνῃ καὶ θεὸς προλαμβάνεται ;
μὴ γὰρ ἐπειδὴ σὺ οὐκ εἶ πανταχοῦ , θεὸς οὐκ ἔστι πανταχοῦ ;
μὴ γὰρ τὸ μὲν δύναται θεός , τὸ δὲ οὐ δύναται ;
ἡ ἄψυχος θάλασσα ὑπήκουσε καὶ ἐβύθισεν .
οἱ ἄλογοι ἰχθύες ὑπήκουσαν τῇ ἄγρᾳ Πέτρου .
καὶ ἄγγελος , ἐὰν κελευσθῇ , ὅλους οὐκ ἀφανίσει τοὺς ἐχθροὺς τῆς ἀληθείας ;
μόνον νήψωμεν , μόνον παρακαλέσωμεν , μόνον ἱκετεύσωμεν .
ἐνόμισέ τις ἐν τοῖς ἀρχαίοις στρατηλάτης ἄριστος  λέγω δὴ κοινῷ ὀνόματι , ἵνα πᾶσι κατάδηλος γένηται  ·
ἐνόμισέ τις στρατηγὸς τῶν ἀλλοφύλων Σισάρα .
ποίησον αὐτοῖς ὡς τῇ Μαδιὰμ καὶ τῷ Σισάρᾳ , ὡς τῷ Ἰαβεὶμ ἐν τῷ χειμάρρῳ Κισσῶν 0 1 .
ὁ Ἰαβεὶμ βασιλεὺς ἦν τῶν ἀλλοφύλων , ὁ Σισάρα ἀρχιστράτηγος 0 .
ἦν αὐτῷ ἅρματα σιδηρᾶ ὀκτακόσια καὶ πλῆθος ἄπειρον .
ἐφοβήθη ὁ λαὸς τῶν Ἰουδαίων ·
εἶδε τὸ νέφος καὶ ἔφριξε .
μὴ φοβηθῇς ·
ἰδοὺ παραδίδωσί σοι αὐτὸν κύριος εἰς τὰς χεῖράς σου , καὶ ἔσται τὸ κατόρθωμα οὐ τῆς χειρός σου , ἀλλ εἰς χεῖρας γυναικός .
βλέπε , πῶς ὁ θεὸς τὴν ἀλαζονείαν ἐκόλασεν .
ἄνδρες οὐχ ὑπέστησαν καὶ γυνὴ ἐστρατήγησεν .
Εἰσῆλθεν ὁ Σισάρα φεύγων πρὸς τὴν γυναῖκα Ἰαὴλ λεγομένην καὶ καύσωνι κατειλημμένος , αἰτεῖ παρ αὐτῆς ὕδωρ .
ἡ δὲ ποτίζει αὐτὸν γάλα .
καὶ ὅρα σοφίαν γυναικός .
ἐπειδὴ γὰρ ἦν καταψυκτικὸν τὸ γάλα , εἰς ὕπνον προκαλούμενον , ποτίζει αὐτὸν γάλα , ἵνα Ὕδωρ αὐτὴν ᾔτησε καὶ γάλα ἔδωκεν , ἵνα καὶ ποτίσῃ καὶ κοιμίσῃ .
Εἶτα κοιμηθέντος τοῦ ἀλλοφύλου , ἔλαβε , φησίν , ἡ γυνὴ ἐκείνη πάσσαλον καὶ σφῦραν καὶ ἐπέδραμε τῷ πολεμίῳ .
διὰ τί οὐκ ἔλαβε ξίφος ἢ μάχαιραν , ἀλλὰ πάσσαλον .
ἐφοβήθη ὡς γυνή , μὴ ἔξυπνος γενόμενος καταλάβῃ αὐτὴν κατέχουσαν ξίφος 0 .
διὰ τοῦτο οὐ λαμβάνει ὅπλον ἀνδρός , ἀλλ ἐπιτήδευμα γυναικεῖον .
ἔθος γὰρ ταῖς διεζωσμέναις γυναιξὶ πάσσαλον κατακρούειν ἐν τῷ τοίχῳ καὶ οὕτω μετιέναι τὴν ἰδίαν ἐργασίαν 0 .
κατασκευάζει οὖν ἀπὸ τοῦ ἀνυπόπτου ὁδὸν δευτέραν .
ἐπειδὴ δὲ ὁ θεὸς συνήργησε καὶ θεοῦ ἦν ἔργον πληρῶσαι τὰ τῆς προφητείας .
Οὐ γὰρ ἦν ἐκείνης τὸ στρατήγημα , ἀλλὰ θεοῦ τὸ ἀπόφθεγμα .
ἐν χειρὶ γὰρ γυναικὸς ἔσται ὁ θάνατός σου .
συνήργησε θεὸς ὕπνῳ δήσας τὸν ἀλάστορα ·
καὶ λαβοῦσα ἡ γυνὴ τὸν πάσσαλον καὶ τὴν σφῦραν , διήλασε κατὰ τοῦ κροτάφου αὐτοῦ οὕτως ἰσχυρῶς , ὡς καὶ τῆς γῆς ἅψασθαι .
καὶ οὕτω μεταξὺ τῶν ποδῶν τῆς γυναικὸς ἀπέθανε .
μὴ λείπει τῷ θεῷ πρόφασις καί , ὅτε βούλεται , οὐκ ἐμποδίζει τὸ μὴ παρεῖναι συμμαχίαν ·
θεοῦ ὅπλον , θεοῦ στρατιώτης , θεοῦ δύναμις , νεῦμα μόνον θεοῦ 0 .
τῷ Χριστῷ τοῦτο εἴπωμεν ·
Εἰπὲ λόγῳ , καὶ σκορπισθήσονται οἱ ἐχθροί σου ·
εἰπὲ λόγῳ , καὶ ἐλεήσεις τὴν πόλιν σου ·
εἰπὲ λόγῳ , καὶ οἰκτειρήσεις τὸν κόσμον σου .
Εἴπωμεν αὐτῷ ·
ἰδοὺ οἱ ἐχθροί σου ἤχησαν καὶ οἱ μισοῦντές σε ἦραν κεφαλήν .
θέλεις μαθεῖν καὶ ἄλλης γυναικὸς στρατήγημα , ἐπειδὴ τοῦτο ἠθέλησεν ὁ θεός ;
ἄλλος τις ἦν , Ἀβιμελὲχ ὄνομα , ἀνελὼν ἑαυτοῦ ἀδελφοὺς ἑβδομήκοντα , καὶ κρατήσας ἀπὸ τῆς τοιαύτης ἀδελφοκτονίας , πάντα τὸν λαὸν ἔχων ὑποχείριον , συνεπάλαισέ τινι πόλει τειχομαχῶν , καὶ πάντων ναρκησάντων πρὸς τὴν θέαν τοῦ πολέμου , πάλιν ὁ θεὸς γυναικὸς χεῖρα νευρώσας , ποιεῖ τινα γυναῖκα φανῆναι ἐκ τοῦ τείχους , ἥτις κλάσμα μύλου λαβοῦσα , ἐπέρριψε τῇ κεφαλῇ τοῦ τυράννου καὶ συνέτριψεν αὐτοῦ τὸ κρανίον .
καὶ ὅρα τοῦ ὑπερηφάνου τὴν ἄμετρον κακίαν συναποθανοῦσαν .
λέγει τῷ παρεστῶτι δορυφόρῳ ·
σπάσαι τὴν μάχαιράν σου καὶ πλῆξόν με , ἵνα μὴ εἴπωσι ·
γυνὴ αὐτὸν ἀπέκτεινε .
τὸ σῶμα αὐτοῦ ἀπέθνησκε , καὶ ἡ ὑπερηφανία ἔμενεν .
ἀπετίθετο τὴν ζωὴν καὶ οὐκ ἀπετίθετο τὴν κενοδοξίαν .
καὶ νῦν οὐ λείπει τῷ θεῷ Δεβώρα , οὐ λείπει τῷ θεῷ Ἰαήλ .
ἔχομεν καὶ ἡμεῖς τὴν ἁγίαν παρθένον καὶ θεοτόκον Μαρίαν πρεσβεύουσαν ὑπὲρ ἡμῶν .
Εἰ γὰρ ἡ τυχοῦσα γυνὴ ἐνίκησε , πόσῳ μᾶλλον ἡ τοῦ Χριστοῦ μήτηρ καταισχύνει τοὺς ἐχθροὺς τῆς ἀληθείας ;
πανοπλίαν ἐνδυόμενος ὁ ἐχθρὸς ἐνόμισε γυναῖκα εἶναι χλευαζομένην καὶ εὗρε στρατηγὸν ἀγωνιζόμενον .
Οὐκ ἐνόμισε μνήματι ἅπτεσθαι , καὶ εὑρέθη αὐτῷ τάφος ·
νεκρὰν ἐνόμισε , καὶ ἐνεκρώθη ὑπ αὐτῆς .
ἔχομεν τὴν δέσποιναν ἡμῶν τὴν ἁγίαν Μαρίαν τὴν θεοτόκον ·
ἀλλὰ χρεία καὶ ἀποστόλων 0 .
Εἴπωμεν Παύλῳ καθὼς εἶπον οἱ τότε ·
διαβὰς εἰς Μακεδονίαν βοήθησον ἡμῖν .
ἔχομεν ἀποστόλους , μὴ ναρκήσωμεν .
ἔχομεν τὴν δέσποιναν ἡμῶν τὴν θεοτόκον , τὴν ἁγίαν ἀειπαρθένον Μαρίαν , μὴ ὀκνήσωμεν .
ἔχομεν τὸν χορὸν τῶν μαρτύρων , μὴ ῥᾳθυμήσωμεν .
μὴ μόνον ἱκετεύσωμεν , ἀλλ  , εἰ δοκεῖ , καὶ νηστεύσωμεν .
βέλτιον νηστεῦσαι νηστείαν πόθου καὶ μὴ νηστείαν λιμοῦ 0 ·
βέλτιον νηστεῦσαι νηστείαν ἀγάπης καὶ μὴ νηστείαν ἀνάγκης 0 .
τὸ γένος τοῦτο οὐκ ἐκπορεύεται , εἰ μὴ ἐν προσευχῇ καὶ νηστείᾳ 0 .
δαίμονας φυγαδεύει εὐχὴ καὶ νηστεία , καὶ βαρβάρους οὐκ ἐλαύνει ;
καὶ ἤδη εἶπον , καὶ πάλιν λέγω ·
παρακαλέσωμεν τὴν ἁγίαν ἔνδοξον παρθένον καὶ θεοτόκον Μαρίαν , παρακαλέσωμεν τοὺς ἁγίους καὶ ἐνδόξους ἀποστόλους , παρακαλέσωμεν τοὺς ἁγίους μάρτυρας .
ἐάν τις ἐν ἀνάγκῃ καταστὰς προσδράμῃ τινὶ τῶν δυνατῶν , οὐ προσέχει αὐτῷ γνησίως .
πρὸ ἀνάγκης φησὶν οὐκ ᾔδεις με τιμῆσαι ἢ θεραπεῦσαι , ἀλλ ἐν τῇ ἀνάγκῃ .
ἀνύποπτος τιμὴ ἡ ἔξω ἀνάγκης 0 .
ἐὰν πρὸ ἀνάγκης θεραπεύσῃς τὸν δικαστήν , ἐν τῇ ἀνάγκῃ εὑρήσεις σύμμαχον .
Οἶδε γάρ , ὅτι οὐχ ἡ ἀνάγκη , ἀλλ ὁ πόθος σε ἤγαγε .
γενώμεθα οὖν τῶν μαρτύρων μὴ ἐν τῇ ἀνάγκῃ φίλοι , ἀλλ ἐν τῇ ἀγάπῃ .
πρὸ χειμῶνος , ὡς ἐν χειμῶνι , λυπηθῶμεν , ἵνα ἐν καιρῷ χειμῶνος τὸ ἔαρ εὕρωμεν 0 .
ταῦτα λέγομεν οὐκ αὐθεντοῦντες , ἀλλὰ παρακαλοῦντες ·
οὐ νομοθετοῦντες , ἀλλὰ δυσωποῦντες 0 ·
ἱκετεύομεν πάντας νῆψαι .
ἱκανὸς δὲ ὁ θεὸς ὑπὲρ πᾶσαν πίστιν , ὑπὲρ πάντα λόγον καὶ τοὺς ἐχθροὺς καταισχῦναι καὶ τὴν οἰκουμένην ἐλεῆσαι καὶ τοὺς βασιλεῖς τιμῆσαι καὶ τὴν βασιλείαν στῆσαι καὶ τὴν αὐτοῦ δόξαν φαιδρῦναι ἐν Χριστῷ Ἰησοῦ τῷ κυρίῳ ἡμῶν 0 ·
ᾧ ἡ δόξα εἰς τοὺς αἰῶνας 0 .
ἀρχὴ σωτηρίας ἀνθρώπων ὁ τοῦ θεοῦ φόβος , καὶ ῥίζα πάντων τῶν ἐν ἡμῖν ἀγαθῶν ὁ τοῦ θεοῦ νόμος 0 1 .
Οὔτε δὲ θεοῦ νόμος ἄνευ φόβου οὔ τε φόβος ἄνευ νόμου 0 1 .
ὁ γὰρ νόμος τῶν ἐπιταγμάτων ὑπηρέτην ἔχει τὸν φόβον ·
ὁ δὲ φόβος τῶν προστεταγμένων δικαστὴν ἔχει τὸν νόμον .
ὁ μὲν οὖν φόβῳ τῷ νόμῳ προσερχόμενος καὶ τῷ τὸν νόμον δόντι θεῷ ἁγίοις ἐμπολιτεύεται καὶ ὁσίοις ἀναγράφεται ·
ὁ δὲ κατατολμῶν τοῦ θείου φόβου καὶ μετὰ ἀλαζονείας προσέρχεται τῷ θείῳ νόμῳ οὔ τε τῆς χάριτος ἀξιοῦται , ἀλλὰ καὶ τῆς εὐσεβείας ἐκβάλλεται .
διὰ τοῦτο οἱ μὲν φόβῳ καὶ πόθῳ προσιόντες τῷ θείῳ νόμῳ , μετὰ πάσης εὐθύτητος διδάσκονται καὶ φωτίζονται , καὶ παρ αὐτῆς τῆς ἀληθείας αὐτὴν παιδεύονται τὴν εὐσέβειαν ·
ὑποπίπτουσι γὰρ αὐτῇ τῇ πηγῇ τῆς ἀληθείας , λέγοντες ·
Εὐλογητὸς εἶ , κύριε ·
ἀλλ οἱ μὲν ἅγιοι οὕτως εὐλαβεῖς , οὕτω φιλόθεοι , οὕτω παρ αὐτῆς αὐτὴν μανθάνουσι τὴν ἀλήθειαν 0 .
Οἱ δὲ τῆς ἀληθείας ἐχθροί , μᾶλλον δὲ τῆς ἑαυτῶν ζωῆς πολέμιοι , ἀλαζονείαν καὶ τῦφον τῆς ἁπλότητος προτιμήσαντες , τυραννικῷ σχήματι προσέρχονται τῷ τῆς εὐσεβείας διδασκάλῳ .
ὃ δὴ πεποιήκασι καὶ Ἰουδαίων παῖδες , ὡς ἀρτίως ἐκ τῶν εὐαγγελικῶν λόγων ἀκηκόατε .
τῷ γὰρ κυρίῳ ἡμῶν Ἰησοῦ , τῷ βασιλεῖ τῶν ἁγίων , ἐνδιατρίβοντι ἐν τῷ ναῷ , προσέρχονται ἐν αὐτῷ τῷ ναῷ , οὐ μετὰ τοῦ πρέποντος φόβου , οὐχ ὡς οἰκέται δεσπότῃ , οὐχ ὡς ἄνθρωποι θεῷ , ἀλλ οὐ δὲ ὡς μαθηταὶ διδασκάλῳ 0 1 2 .
ἐχθροὶ τῆς ἀληθείας καὶ θηραταὶ κακίας , τὴν ἑαυτῶν ἐνδεικνύμενοι πονηρίαν , λογισμοῖς ἀνθρωπίνοις ἐπειρῶντο περιγράφειν τὴν σοφίαν τὴν ὑπερκόσμιον .
προσῆλθον γάρ φησιν ἐν τῷ ἱερῷ τῷ Ἰησοῦ οἱ ἱερεῖς καὶ οἱ πρεσβύτεροι τοῦ λαοῦ λέγοντες ·
ἐν ποίᾳ ἐξουσίᾳ ταῦτα ποιεῖς ;
καὶ τίς σοι ἔδωκε τὴν ἐξουσίαν ταύτην ;
ὢ τῆς ἀφόβου καρδίας 0 .
ὅσα τολμᾷ , ὅσα φθέγγεται , ὅσα πρὸς ἀλαζονείαν αἴρεται 0 .
ὢ τῆς τῶν πονηρῶν ἀνοίας 0 .
ὢ τῆς τοῦ σωτῆρος ἀνεξικακίας 0 .
φθέγγεται ταῦτα πηλός , καὶ ἀνέχεται ὁ πλάστης ·
ἐπαίρεται κατὰ τοῦ δημιουργοῦ τὸ πλάσμα καὶ ἀνεξικακεῖ ὁ εὐεργέτης ὁ ἀνεύθυνος .
ἀπαιτοῦσι λόγον παρὰ τοῦ θεοῦ λόγου καὶ τὴν ἐξουσίαν πολυπραγμονοῦσι , τὴν κορυφὴν τῆς αὐθεντίας .
Εἴπωμεν εὐκαίρως καὶ ἡμεῖς τὰ τοῦ σοφοῦ ·
ὢ ἄνθρωπε , τί ἀλαζονεύει γῆ καὶ σποδὸς .
θεὸν ἐρωτᾷς καὶ λόγον ἀπαιτεῖς παρ αὐτοῦ τῶν ἰδίων ἔργων καὶ τολμᾷς λέγειν πρὸς τὴν ὑπερκόσμιον ἐξουσίαν ·
διὰ τί δὲ ὅλως αὐτὸν ἐρωτᾷς καὶ οὐκ αὐτὴν τὴν πραγμάτων δύναμιν ἐρευνᾷς ;
ἐξέτασον αὐτὸς ἀκριβῶς ἐν τῷ κρυπτῷ τῆς ψυχῆς βουλευτηρίῳ , τὴν τῶν πραγμάτων φύσιν ἐπισκεψάμενος , εἰ ἀνθρωπίνης ἐστὶν ἐννοίας τὰ γινόμενα ἢ θείας αὐθεντίας τὰ τῷ κυρίῳ κατορθούμενα .
ἐρώτησον καὶ φύσεως νόμους καὶ ἐξουσίας ὅρους καὶ λογισμῶν ἀκολουθίαν , ποία ἐξουσία δύναται νεκροὺς ἐγεῖραι , ἀνθρώπων ἢ θεοῦ ;
τίς δύναται λεπροὺς καθαίρειν καὶ νόσους ἀπελαύνειν καὶ πᾶσαν ψυχῶν καὶ σωμάτων ἀρρωστίαν λόγῳ μόνῳ διώκειν ;
Εἶτα , τίς δύναται ἀπὸ πηλοῦ ὀφθαλμοὺς διαπλάσαι , θεὸς ἢ ἄνθρωπος ;
διατί μὴ τὴν φύσιν αὐτὴν τῶν πραγμάτων ἐρωτᾷς , ἀλλὰ μετὰ θρασύτητος τὸν ἐργάτην πολυπραγμονεῖς λέγων ·
ἐπαναλαμβάνω γὰρ τὰ ῥήματα πάλιν τῶν τὰ πάντα ῥᾳδίως τολμώντων , τῶν ἀπαιτούντων λόγον τὸν τοῦ θεοῦ λόγον , καὶ περιγράφειν λογισμοῖς ἐπι χειρούντων τὸν δρασσόμενον τοὺς σοφοὺς ἐν τῇ πανουργίᾳ αὐτῶν .
ὢ τῆς ἀνοίας 0 .
θεῷ λόγῳ προσάγουσι πεῖραν λόγων , ᾧ πᾶσα τέχνη λόγων εὐάλωτος καὶ πᾶσα λογισμῶν μεμελετημένη πλοκή 0 1 .
τί γὰρ ἀνθρώπινος ἰσχύει λόγος πρὸς θεὸν λόγον ;
τί δὲ σεσοφισμένη κακία πρὸς ὑπερκόσμιον σοφίαν 0 ;
ἐρώτησον τὸν παραλυτικόν , διὰ ποίας ἐξουσίας εἰς ῥῶσιν ἀνακλίνεται ·
ἐρώτησον θαύματα καὶ μὴ πολυπραγμόνει τοῦ θαυματοποιοῦ τὴν ἐξουσίαν .
Οὐκ ἀποκρίνεται ὑμῖν ἡ θεία χάρις , ἀναξίους ἀποκρίσεως κρίνουσα τοὺς κακῶς ἐρωτῶντας .
τοιοῦτος γὰρ ὁ τοῦ θεοῦ λόγος 0 .
ὅταν ἴδῃ ψυχὴν σκολιὰν καὶ διεστραμμένην , ἀποσείεται αὐτὴν ὡς ἀναξίαν τῆς χάριτος , καὶ πολλὰ πολλάκις σπουδάζων μανθάνειν , ἀλήθειαν οὐ τυγχάνει παρὰ τῆς ἀληθείας .
ἐρωτῶσιν Ἰουδαῖοι πολλάκις καὶ οὐ δὲ ἅπαξ μανθάνουσιν , εἰς τοσοῦτον αὐτῶν τὰς ψυχὰς ἐβασάνιζεν εἰς ὀδύνην ἡ τοῦ σωτῆρος σιωπή , ὡς εἰπεῖν τότε τὸ πονηρὸν ἐκεῖνο συνέδριον ·
ἕως πότε τὴν ψυχὴν ἡμῶν αἴρεις ;
Εἰ σὺ εἶ ὁ Χριστός , εἰπὲ ἡμῖν παρρησίᾳ .
ἀλλ οὐ δὲ μετὰ ταύτην αὐτοῖς τὴν φωνὴν ἀποκρίνεται ·
ἀνάξιοι γὰρ ἦσαν ἀποκρίσεως οἱ κακῶς ἐρωτῶντες .
τί οὖν πρὸς αὐτοὺς ὁ σωτήρ 0 ;
Εἶπον ὑμῖν καὶ οὐκ ἠκούσατε ·
τί πάλιν θέλετε ἀκούειν ;
τὰ ἔργα , ἃ ἐγὼ ποιῶ , ταῦτα μαρτυρεῖ περὶ ἐμοῦ .
ὁρᾷς ὅτι βούλεται τὰ ἔργα ἐρωτᾶσθαι καὶ μὴ τὴν ἐξουσίαν πολυπραγμονεῖσθαι ;
ἐρωτῶσιν οἱ Ἰουδαῖοι ·
Εἰ σὺ εἶ ὁ Χριστός , εἰπὲ ἡμῖν παρρησίᾳ ·
καὶ οὐ δίδωσι τῇ ἀμφιβολίᾳ λύσιν .
ἠρώτων γὰρ οὐχ ἵνα μάθωσιν , ἀλλ ἵνα κατηγορήσωσιν .
ὁ δὲ ἀρχιερεὺς Καϊάφας , ὁ τῆς συναγωγῆς ἐκείνης ἄξιος , εἰς τοσοῦτον ἦλθε μανίας , ὡς εἰπεῖν ·
ὁρκίζω σε κατὰ τοῦ θεοῦ τοῦ ζῶντος , εἰπὲ ἡμῖν , εἰ σὺ εἶ ὁ υἱὸς τοῦ εὐλογητοῦ .
ὁ δὲ σωτὴρ διδάσκων ἡμᾶς τοὺς λόγους μετ εὐλαβείας δέχεσθαι , πρὸς μὲν τὸν ὅρκον ἀποκρίνεται , πρὸς δὲ τὸ ἀμφιβαλλόμενον λύσιν οὐκ ἔδωκεν .
Εἰπέ φησιν ἡμῖν , εἰ σὺ εἶ ὁ υἱὸς τοῦ εὐλογητοῦ .
λέγει πρὸς αὐτὸν ὁ κύριος ·
σὺ εἴπας .
καὶ τὸν ὅρκον ἐτίμησεν ὁμολογήσας καὶ τὴν κακίαν οὐκ ἐπληροφόρησε , βδελυξάμενος τὴν πανουργίαν .
ἐζήτησαν οἱ Ἰουδαῖοι κακῶς καὶ ἀποκρίσεως οὐκ ἔτυχον .
καὶ μάλα γε εἰκότως 0 ·
σκολιοὶ γὰρ λογισμοὶ χωρίζουσιν ἀπὸ θεοῦ .
Οὐκ ἐπέτρεπεν αὐτοῦ τὴν σοφίαν τοῖς κακῶς τὴν σοφίαν αὐτοῦ πολυπραγμονοῦσιν .
Εἰς κακότεχνον γὰρ ψυχὴν οὐκ εἰσελεύσεται σοφία .
καὶ οἱ μὲν πολλάκις ζητήσαντες , οὐχ εὗρον τὸ ζητούμενον .
γυνὴ δέ τις ἀδόλως καὶ γνησίᾳ πίστει προσελθοῦσα , οὐ πειράσασα τὴν ἀκατάληπτον δύναμιν , ἀλλὰ καὶ ἐν ἁπλότητι τῷ κυρίῳ προσελθοῦσα καὶ ψιλῇ μὲν τῇ λέξει , γνησίᾳ δὲ τῇ πίστει φήσασα πρὸς αὐτόν 0 ·
Οἴδαμεν , ὅτι ὅταν ἔλθῃ μεσσίας ὁ λεγόμενος Χριστός , αὐτὸς ἡμῖν ἅπαντα ἀναγγελεῖ . .
Εὐθέως ἤκουσε παρὰ τοῦ ἀγαπῶντος ἁπλότητα ·
ἐγώ εἰμι ὁ λαλῶν σοι .
Οὐδέπω ἠρώτησε καὶ εὐθέως ἔμαθεν .
Οὐδέπω τὸν τῆς πίστεως ἔσπειρε λόγον καὶ εὐθέως τὸν καρπὸν τῆς εὐσεβείας ἐθέρισεν .
ἅγιος γὰρ ὁ θεός , ἁπλοῖς καὶ ἁγίοις ἐπαναπαυόμενος 0 ·
ὅταν ἁπλότητα ἴδῃ τοῦ προσερχομένου , ἁπλοῖ καὶ αὐτὸς τῆς ἑαυτοῦ σοφίας τὴν εὐεργεσίαν ·
ὅταν ἴδῃ διεστραμ " μένην κακίᾳ ψυχήν , κωλύει τὴν εὐεργεσίαν καὶ οὐ προσίεται τὴν διδασκαλίαν .
ἐὰν ὑμεῖς πορεύησθε πρός με ὀρθοί , κ ἀγὼ πρὸς ὑμᾶς ὀρθός .
ἐὰν δὲ ὑμεῖς πλάγιοι , κ ἀγὼ χρήσομαι ὑμῖν θυμῷ πλαγίῳ 0 .
Οὐχ ὅτι τὴν ἑαυτῆς εὐθύτητα πλαγιάζει ἡ θεία φύσις , ἀλλ ὅτι τοῖς πονηροῖς κατ εὐθεῖαν τὰ παρὰ τῆς ἀληθείας οὐκ ἔρχεται 0 .
ἢ τίς σοι ἔδωκε τὴν ἐξουσίαν ταύτην ;
ὁ δὲ σωτὴρ αὐτοῖς 0 .
ἐνταῦθα πρόσεχε , πῶς ὅρον ἡμῖν καὶ κανόνα διδασκαλίας ὑποτίθεται ὁ πάντων κύριος .
τίς δὲ οὗτός ἐστι ;
βούλεται ἡμᾶς ὥστε τοῖς πονηροῖς αἱρετικοῖς , Ἰουδαίοις ἢ Ἕλλησι ἢ ἑτέροις τισὶ ἀπεσχισμένοις τῆς εὐσεβείας , μὴ ἀποκρίνεσθαι πάντα πρὸς τὰς ἐρωτήσεις .
ἔστι γάρ , ἔστι πολλάκις ἐρωτῆσαι ἀποκρίσεως οὐκ ἄξια .
καὶ δεῖ πάντως πρὸς τὰς φαύλους ταύτας τῶν ἐπερωτήσεων ἀντερωτήσει δικαίᾳ λέγειν .
διὰ τοῦτό φησι πρὸς αὐτοὺς ὁ κύριος ·
ἐρωτήσω ὑμᾶς κ ἀγὼ λόγον , ὃν ἂν εἴπητέ μοι , κ ἀγὼ ὑμῖν ἀποκρινοῦμαι .
τὸ Ἰωάννου βάπτισμα , φησί , πόθεν ἦν ;
ἑξ οὐρανοῦ ἢ ἐξ ἀνθρώπων 0 ;
ὅρα μοι τὴν πηγὴν τῆς σοφίας τῇ ἐπερωτήσει τὸ ψεῦδος ἐλέγχουσαν .
ὅρα μοι τὸν τοῦ θεοῦ λόγον συλλογισμοῖς τὴν κακίαν ἀνατρέποντα .
σκόπησον δὲ καὶ τὴν κακίαν , πῶς τοῖς ἰδίοις ἀναλίσκεται βέλεσι , καὶ ταῖς οἰκείαις συγκατασπᾶται κακοτεχνίαις .
τὸ βάπτισμα Ἰωάννου πόθεν ἦν ;
ἐξ οὐρανοῦ ἢ ἐξ ἀνθρώπων 0 ;
ἐκεῖνοι παρ ἑαυτοῖς ἐβασάνιζον τοῦ ῥήματος τὴν δύναμιν καί φασιν ·
ἐὰν εἴπωμεν ἐξ οὐρανοῦ , ἐρεῖ ἡμῖν ·
διὰ τί οὖν μὴ ἐπιστεύσατε ;
Οἶδεν ἡ κακία τὸν ἑαυτῆς ὄλισθον .
Οἶδεν ὅτι οἷς προτείνει , τούτοις ἀφανίζεται .
ἐπειδὴ μὴ ὑπήκουσαν Ἰωάννου , ἐφοβοῦντο εἰπεῖν , ὅτι ἐκ θεοῦ , ἵνα μὴ παραπόδας ἀκολουθήσῃ ὁ ἔλεγχος 0 .
ἐὰν δὲ εἴπωμεν ἐξ ἀνθρώπων , φοβούμεθα τὸν ὄχλον , μὴ λιθασθῶμεν .
καὶ γὰρ ἡ περὶ τὸν δίκαιον πρόληψις ἀπαραίτητον καθ ἡμῶν οἴσει τὴν δίκην .
πᾶς γὰρ ὁ λαὸς εἶχε τὸν Ἰωάννην ὡς προφήτην .
Οὐκ ἠβούλοντο οὖν τὸ ἀληθὲς εἰπεῖν , ὅτι ἐκ θεοῦ 0 .
ἀπεσείσαντο γὰρ τοῦ θεοῦ τὴν ἀλήθειαν , καὶ τὸ ψεῦδος εἰπεῖν οὐκ ἐτόλμων .
τῆς γὰρ ἀναισχυντίας δικαστὴν εἶχον τὸν φόβον , καὶ τοῦτον οὐ θεῖον , ἀλλὰ ἀνθρώπινον .
καὶ γὰρ οὕτως ἔχει ·
πολλοὶ πολλάκις θεοῦ φόβον οὐκ ἔχοντες , ἀνθρωπίνῳ φόβῳ δουλεύουσιν .
ἐφοβοῦντο τὸν λαόν .
Εἴθε τὸν θεὸν καὶ μὴ τὸν λαόν 0 .
τὸ μὲν γὰρ εὐσεβεῖν , τὰ δὲ ἀσεβεῖν 0 1 .
λέγουσιν αὐτῷ ·
Οὐκ οἴδαμεν .
ὅρα , πῶς ἠ κακία τοῖς πονηροῖς ἐμφωλεύει .
ὅρα , πῶς ἑαυτῆς τὴν ἀτοπίαν ἠ ἀσέβεια κηρύττει .
ὡσπερ γὰρ ἔχις ἢ τι τῶν πονηροτάτων θηρίων τοῖς ὑπονόμων ἐμφωλεῦον , ἠρέμα προκύπτει τῆς καταδύσεως καὶ τέλεον προσελθεῖν οὐκ ἐθέλει ·
οὕτω καὶ οἱ Ἰουδαῖοι , τῷ φωλεῷ τῆς κακίας συζῶντες , εἰς φῶς τὴν ἑαυτῶν οὐ προσφέρουσι γνώμην .
διὸ καὶ ὁ κύριος πρὸς αὐτούς 0 ·
Οὐδὲ ἐγὼ λέγω ὑμῖν .
ὅρα , πῶς ἡ σιωπὴ τὴν ἄτοπον ἐρώτησιν ἐκόλασεν ·
ὅρα , πῶς τὴν κακίαν οὐκ ἐπληροφόρησεν , ἀλλ ἀπέστησεν αὐτοὺς ἐν μέσῳ τῶν συλλογισμῶν .
καὶ ὅπερ ἔπαθέ ποτε ἡ ὄνος τοῦ Βαλαάμ , διὰ τὸν ἄγγελον τὸν ἀντιστήσαντα ταύτῃ , οὕτως ἔπαθεν ἡ Ἰουδαϊκὴ κακία , οὔ τε πρὸς τὰ δεξιὰ τῆς ἀληθείας τολμήσασα ἰδεῖν διὰ τὴν τοῦ σωτῆρος ἄρνησιν οὔ τε πρὸς τὰ ἀριστερὰ τοῦ ψεύδους διὰ τὸν τοῦ λαοῦ φόβον .
δεῖ τοίνυν καὶ ἡμᾶς , ἀδελφοί , τοῦτον τὸν κανόνα παρὰ τοῦ κυρίου λαμβάνοντας , μὴ πάντα ταῖς ἐρωτήσεσι τῶν αἱρετικῶν διδόναι .
ὅταν κακῶς ἐρωτήσῃ αἱρετικός , ἀντερωτήσει δικαίᾳ λῦσον αὐτῷ τὴν ἄτοπον πεῦσιν .
πυνθάνεται πολλάκις αἱρετικός ·
Οἶδας τὸν θεὸν ἢ οὐκ οἶδας ;
ἐάν εἴπῃς ὅτι οἶδα , εὐθέως ἐπάγει ·
Οἶδας οὖν ὃ εὐσεβεῖς ;
ναί φησιν ὁ εὐσεβής .
τίς γὰρ ὅπως ὑπομένει λέγων , ὅτι ὁ μὴ οἶδα σέβω ;
πάλιν ἐπάγει ·
Οἶδας οὖν τοῦ θεοῦ τὴν οὐσίαν ;
ἐὰν εἴπῃς ὅτι οὐκ οἶδα , εὐθέως ἀντιτίθησιν ·
Οὐκοῦν οὐκ οἶδας τί σέβεις .
ὅρα μοι τὰ σκολιὰ ῥήματα ·
ὅρα μοι τῶν πονηρῶν ὄφεων τὰς ποικιλίας .
ἀλλ οὐ δεῖ ταράττεσθαι .
ἐκεῖνο γάρ , ἀδελφοί , εἰδέναι χρή , ὅτι τοῦ εἰδέναι πολλοὶ τρόποι 0 .
δύναταί τις εἰδέναι ὅτι ἐστι θεός , οὐ τὸ πῶς ἐστι .
ἐπεὶ καὶ ἐφ ἡμῶν τῶν ἀνθρώπων πολλαὶ τῆς γνώσεως ὁδοί 0 .
Οἶδα τόνδε τὸν ἄνθρωπον ἐν τῇδε τῇ πόλει διάγοντα , οὐ μὴν οἶδα καὶ ποίαν μετέρχεται ἐργασίαν .
Οἶδα ἕτερον τήνδε μετιόντα τὴν ἐργασίαν , οὐ μὴν οἶδα καὶ πόθεν φέρει τὸ γένος .
καὶ μέρει γὰρ γινώσκω , μέρει δὲ ἀγνοῶ .
καὶ πάντως , οὔ τε ἡ μερικὴ γνῶσις ὁλόκληρον εἰσάγει γνῶσιν οὔ τε τὸ μὴ κατὰ πάντα γινώσκειν τὴν μερικὴν ἀναιρεῖ γνῶσιν .
Οἶδα τὸν θεὸν ὅτι ἐστιν , ὅτι ἀγαθός ἐστιν , ὅτι ἀθάνατός ἐστιν , ὅτι ἄφθαρτός ἐστιν , ὅτι ἀπερινόητός ἐστιν , ὅτι ἀκατάληπτός ἐστιν , ἀσώματός ἐστιν , ἀναλλοίωτός ἐστι .
ταῦτα πάντα οἶδα καὶ εἰδὼς προσκυνῶ .
τὸ δὲ πῶς ἐστιν οὐκ οἶδα οὐ δὲ ἐδιδάχθην πολυπραγμονεῖν τὸ πῶς ἐστιν , ἀλλ ὅτι ἔστιν .
πιστεῦσαι γὰρ δεῖ τὸν προσερχόμενον θεῷ , ὅτι ἐστιν .
Οὐ τὸ πῶς ἐστιν .
ἀλλ  ὅτι ἔστι καὶ τοῖς ἐκζητοῦσιν αὐτὸν μισθαποδότης γίνεται .
ὥστε ὃ οἶδα σέβω .
Οὐκ ἔμαθον οὐσίαν θεοῦ πολυπραγμονεῖν .
πιστεύειν ἔμαθον , ἀδελφοί ·
πιστεύειν , οὐ πολυπραγμονεῖν .
ἀνάγνωθί σου τὴν ὁμολογίαν , αἱρετικέ , τὴν ἐν τῷ κρυπτῷ καὶ φοβερῷ μυστηρίῳ συμφωνηθεῖσαν .
ὅτε προσῆλθες βαπτισθῆναι , τί εἶπες ;
ζητῶν , πολυπραγμονείαν ἐρευνῶν ἢ πιστεύων ;
ἄλλως ἦλθες καὶ μετὰ ἄλλων συνθηκῶν κατηξιώθης τῆς χάριτος ἐκείνης .
Εἴ γε κατηξίωσαι τοιαῦτα φρονῶν , καὶ παρεσπόνδησας τὰς συνθήκας καὶ ἐπὶ μὲν τῶν φοβερῶν καὶ φρικτῶν μυστηρίων τὴν πίστιν προσήγαγες , ἔξω δὲ τῶν μυστηρίων γενόμενος , περιγράφεις τὴν πίστιν , καὶ προσφέρεις ζήτησιν .
ἀλλ  ὅρα , τί φησιν ὁ ἐχθρὸς τῆς ἀληθείας .
μὴ γὰρ ἀργῶς ἡμῖν ὁ θεὸς δέδωκε λογισμούς ;
μὴ γὰρ ἁπλῶς εἰλήφαμεν τοῦ νοῦ τὸ κριτήριον ;
δεῖ καὶ λογισμοῖς ἐρευνᾶν τὴν πίστιν , καὶ μὴ ἀνεξέταστον εἶναι τὴν εὐσέβειαν .
καλῶς 0 .
ἀλλὰ τῆς ἐξετάσεως ὅρον εἶναι τὰ θεῖα λόγια καὶ τοὺς παρ αὐτοῦ ἡμῖν δοθέντας τοὺς εὐσεβείας κανόνας 0 .
σὺ δὲ τοὺς κανόνας ὑπερβαίνων , οὐ στοιχεῖς ταῖς θεοπνεύστοις γραφαῖς , ἀλλὰ πολυπραγμονεῖς τὰ θεῖα καὶ βιάζεις τὴν ἀλήθειαν καὶ πανταχοῦ σπεύδεις καὶ λογισμῶν ἀνωμαλίᾳ μᾶλλον ἀκολουθῆσαι ἢ πίστει δουλεῦσαι , ὥσπερ τῶν ἄλλων κατειληφὼς τὴν πεῖραν ἢ τῶν ἄλλων ἐν πείρᾳ γενόμενος τῶν ὁρωμένων 0 .
ἀπάγγειλόν μοι , λογισμῶν ἀκολουθίᾳ χρησάμενος , πῶς ἕστηκεν ὁ οὐρανός , εἰς τοσοῦτον ὕψος κοιλαινόμενος ἄπειρον καὶ μηδὲν ἐν τοσαύτῃ περιγραφῇ τὸ ὑπερεῖδον ἔχων , πῶς ἕστηκεν , τίνι βαστάζεται , τίνες αἱ κρηπῖδες ἐφ ὧν ἐστήρικται ;
πῶς ἐν τοσούτῳ χρόνῳ οὐ λύεται τὸ κάλλος , οὐκ ἀφανίζεται ἡ ἁρμονία ;
δεῖξον τοὺς βαστάζοντας κίονας ·
δεῖξον τὴν ὑποβάθραν τὴν τοσούτοις ὄγκοις ὑποκειμένην .
τί δὲ ἐρῶ περὶ οὐρανοῦ καὶ οὐ περὶ γῆς , ἣν πατῶ ;
πρῶτον ἑρμήνευσόν μοι τῆς γῆς τὴν κατάστασιν .
ὅτι μὲν γὰρ ἐπὶ ὑδάτων τεθεμελίωται , τοῦτο κ ἀγὼ παρέλαβον καὶ αὐτὸς ὁμολογεῖς .
πῶς δὲ ἐπὶ τῶν ὑδάτων ἐστήρικται , ἑρμήνευσον .
μὴ ἁπλῶς ἀκολουθήσῃς τῷ λόγῳ , ἀλλὰ λογισμὸν ἀπόδος τῶν ζητουμένων .
πῶς ὄρη τοσαῦτα καὶ τηλικαῦτα καὶ βουνοὶ καὶ πεδιάδες ἐπὶ ὑδάτων φέρονται ;
Εἰπὲ πῶς ἡ θάλασσα ἀφώρισται ·
εἰπὲ πῶς ἡ τοσούτοις μαινομένη κύμασι καὶ εἰς ὕψος ἄπειρον κορυφουμένη , ἐπειδὰν πλησιάσῃ τῇ ψάμμῳ , λύεται .
ἑρμήνευσον , ἀδελφέ , πῶς μιᾶς γῆς οὔσης , μιᾶς μητρός , διάφορα τὰ βλαστήματα , πόθεν αἱ πικραὶ ῥίζαι , πόθεν αἱ γλυκεῖαι , πόθεν τῶν καρπῶν αἱ διαφοραί 0 1 2 .
μία γῆ βλαστάνουσα , εἷς ὄμβρος ὁ τρέφων , πόθεν ἡ διαφορά 0 ;
ἑρμήνευσον , πόθεν προΐεσαν αἱ πηγαὶ καὶ ἐκ ποίων ἀβύσσων , πῶς ταῦτα δυνατὸν καταλαβεῖν 0 .
ἀλλ ὅταν περὶ ταῦτα ἀπορήσωμεν , ἔχομεν μίαν ἀληθῆ καὶ εὐσεβῆ τῶν ἀπορουμένων τὴν λύσιν .
ὅτι εὐθὺς ὁ λόγος τοῦ κυρίου καὶ πάντα τὰ ἔργα αὐτοῦ ἐν πίστει 0 .
τὰ ἔργα ἄνευ πίστεως οὐκ ἔστι καταλαβεῖν καὶ θεὸν ἄνευ πίστεως εὑρεῖν δυνατόν ;
τὰ ἔργα ἄνευ πίστεως καὶ ὁ υἱὸς ἐν ἀποδείξει 0 ;
ἀλλὰ γὰρ τοὺς ἐχθροὺς τῆς ἀληθείας ἀφέντες ἡμεῖς , ἐπὶ τὴν ὑγιῆ καὶ ἀσφαλῆ τῆς πίστεως ἐπανέλθωμεν καὶ δείξωμεν τὸν κανόνα τῆς εὐσεβείας δι αὐτῆς τῆς ἀληθείας ἐκλάμποντα .
Οὐδεὶς Μωϋσέως ἐν τοῖς ἀρχαίοις ἀξιοπιστότερος 0 ·
οὐδεὶς Παύλου ἐν τοῖς νέοις σοφώτερος 0 .
ἐρεύνησον τὴν παλαιὰν κατάστασιν καὶ Μωϋσέως οὐδένα μείζονα εὑρήσεις ·
ἔγνων γάρ σε καὶ εὗρες χάριν παρὰ πάντας .
Οὐδεὶς Παύλου ἐν τῇ νέᾳ τελειότερος 0 .
σκεῦος γάρ ἐστιν ἐκλογῆς καὶ λαλοῦντα ἔχων ἐν ἑαυτῷ τὸν Χριστόν .
μὴ ὑπερβῇς τοὺς τοῦ Μωϋσέως ὅρους καὶ τοῦ Παύλου .
τί εὗρε Μωϋσῆς , κατάληψιν οὐσίας ἢ δόξαν θεοῦ ;
μωϋσῆς , ἀδελφοί , ἦλθεν εἰς ἐπιθυμίαν θεοῦ ὡς ἄνθρωπος φιλόθεος καὶ ἠγνόησε μὲν ὅτι ἀδύνατον ἐπεθύμει , ὅμως δὲ δι ὧν ᾔτησεν τὸν θεὸν ἔδειξεν 0 .
δέομαι , κύριε , εἰ εὕρηκα χάριν ἐνώπιόν σου , γνωστῶς ἴδω σε , ἐμφάνισόν μοι σαυτόν .
ἀδελφὸς ἦν οὗτος τοῦ Φιλίππου τοῦ λέγοντος ·
δεῖξον ἡμῖν τὸν πατέρα καὶ ἀρκεῖ ἡμῖν .
κύριε , σὺ εἶπας , ὅτι εὗρες χάριν ἐνώπιόν μου , ἐμφάνισόν μοι σεαυτόν , ὅπως γνωστῶς ἴδω σε .
Εἶδε μὲν γὰρ αὐτὸν καὶ ἐπὶ τῆς βάτου ·
εἶδεν αὐτὸν καὶ ἐκ τοῦ ὄρους Σινᾶ ·
εἶδεν αὐτὸν καὶ ἐκ διαφόρων ἐπιφανέντα τόπων , καὶ διαφόρως τὴν ἐπιφάνειαν αὐτοῦ ἐνδειξάμενον .
ἀλλ ὁ μακάριος ἐκεῖνος Μωϋσῆς αὐτὸν ἰδεῖν ἐπόθει τῆς φύσεως τὸν χαρακτῆρα .
ἄνθρωπος ὤν , ἀνθρώπινα περὶ τῆς ὑπερκοσμίου δυνάμεως ἐφαντάζετο .
ὁ δὲ θεὸς τὸν μὲν πόθον τοῦ πιστοῦ θεράποντος ἐδέξατο .
πείθει τὴν ἀνθρωπίνην ὄρεξιν τῶν ἀδυνάτων ἐπιθυμοῦσαν .
τί γάρ φησι πρὸς αὐτόν ;
Οὐδεὶς ὄψεται τὸ πρόσωπόν μου καὶ ζήσεται .
Οὐ χωρεῖ ποθούμενον ἡ τῶν ποθούντων δύναμις ·
οὐ φέρει θνητὴ ὄψις τὴν ἀθάνατον φύσιν .
τί οὖν , ὦ δέσποτα , καταλιμπάνεις τὸν πόθον ἀπαραμύθητον καὶ οὐ δὲ σκιὰν παρέχεις τῆς ἐπιθυμίας τῷ φανταζομένῳ τοσοῦτον πόθον ;
ὅθεν φησί ·
τίθημί σε εἰς τὴν πέτραν , καὶ σκεπάζω τῇ χειρί μου ·
καὶ ἐν τῷ παρέρχεσθαι τὴν δόξαν μου ὄψῃ τὰ ὀπίσθια , τὰ δὲ ἐμπρόσθια οὐκ ὄψῃ .
ἐν τῷ παρέρχεσθαι οὐκ εἶπεν ἐμέ , ἀλλὰ τὴν δόξαν μου .
Οὐ γὰρ ἔστιν ὑπερβάντα τὴν δόξαν οὐσίαν εὑρεῖν .
μωϋσῆς οὐδὲν εὗρε πλέον δόξης , καὶ ταύτην οὐκ εἶδεν εἰς ὁλόκληρον , ἀλλὰ τὰ νῶτα .
Οὐκ ἐπειδὴ νώτοις καὶ στήθεσι διαγέγραπται ἡ θεία φύσις 0 .
ἁπλῆ γάρ ἐστι καὶ ἀσύνθετος ·
ἀλλ ἐπειδὴ ὁ θεὸς ἑαυτὸν οὕτω γνωρίζει , οὐ κατὰ τὴν αὐτῷ πρέπουσαν ἀξίαν , ἀλλὰ κατὰ τὴν δύναμιν τῶν μελλόντων ἀπολαύειν τῆς ὄψεως .
μωϋσῆς δόξαν ἔφθασε καὶ τὴν δόξαν οὐχ ὑπερέβη .
καὶ σύ , αἱρετικέ , τὴν δόξαν ὑπερὰς οὐσίαν θεοῦ πολυπραγμονεῖς ;
ἔλθωμεν καὶ ἐπὶ τὸν μακάριον Παῦλον .
παῦλος ἐν τῇ νέᾳ καταστάσει ἐγκύψας μερικαῖς τισιν οἰκονομίαις τοῦ θεοῦ καὶ ὥσπερ ἰλιγγιάσας τὰ βάθη τῆς ἐννοίας τὴν μεγάλην ἐκείνην καὶ ἐκπλήξεως γέμουσαν ἀνεβόησε φωνήν ·
ὦ βάθος πλούτου σοφίας καὶ γνώσεως θεοῦ 0 .
ὡς ἀνεξερεύνητα τὰ κρίματα αὐτοῦ καὶ ἀνεξιχνίαστοι αἱ ὁδοὶ αὐτοῦ 0 .
τίς γὰρ ἔγνω νοῦν κυρίου ;
ἢ τίς σύμβουλος αὐτοῦ ἐγένετο ;
ἢ τίς προέδωκεν αὐτῷ , καὶ ἀνταποδοθήσεται αὐτῷ ;
καὶ τὸ τέλος τοῦ λόγου 0 ·
ὅτι ἐξ αὐτοῦ καὶ δι αὐτοῦ καὶ εἰς αὐτὸν τὰ πάντα 0 ·
αὐτῷ ἡ δόξα εἰς τοὺς αἰῶνας 0 .
ὁρᾷς , ὅτι εἰς τὴν δόξαν ἐλθὼν τοῦ θεοῦ τὸν ὅρον οὐχ ὑπερέβη ;
καὶ τί περὶ ἀνθρώπων λέγω ;
ἀνάβηθι πρὸς τὰ ὑπερκόσμια τῇ ἐννοίᾳ ·
ἐρώτησον τοὺς οὐρανοὺς καὶ εἰπέ ·
τί μοι περὶ θεοῦ ἀναγγέλλειν δύνασθε ;
Οὐρανοί , διηγήσασθέ μοι ποδαπὸς ὁ θεός ·
ἀπαγγείλατέ μοι τί ἐστιν οὐσίᾳ ὁ θεος .
ἀλλ οὐκ ἀποκρίνονται οἱ οὐρανοὶ περὶ τῶν ἀδυνάτων ἐρωτώμενοι .
ἀλλὰ κ ἂν ταῦτα τολμηρῶς ἐπερωτήσῃς , ἀποκριθήσεται Ἔφριξεν οὐρανὸς ἐπὶ τοῦτο .
φρίττει γὰρ οὐρανὸς ἀληθῶς , ὅταν ἴδῃ τὴν θείαν πολυπραγμονουμένην φύσιν .
ἀντικρούσει δὲ καὶ ὁ μακάριος Δαυὶδ τὴν ἄμετρον πολυπραγμοσύνην κολάζων καὶ ερεῖ ·
Οὐκ ἤκουσας , ὅτι οἱ οὐρανοὶ διηγοῦνται φύσιν θεοῦ , ἀλλὰ δόξαν θεοῦ ;
Οὐκ αὐτός σοι διὰ τῆς ἁγίας κιθάρας ἀνεβόησεν , ὅτι οἱ οὐρανοὶ διηγοῦνται δόξαν θεοῦ , οὐ φύσιν θεοῦ ;
οὐκ οὐσίαν ἑρμηνεύουσιν , ἀλλὰ δόξαν ἀναγγέλλουσιν .
ἀλλὰ μὴ νομίζῃς τὰς ὑπερκοσμίους δυνάμεις εἰδέναι τι πλέον 0 .
ἐρώτησον ἀγγέλους , ἐρώτησον λέγω , οὐκ ἐπειδὴ ἐπιτέτραπταί σοι προσομιλεῖν ταῖς ἄνω δυνάμεις , ἀλλ ἐπειδὴ ἐκ τῆς γραφῆς ἔχεις τὰ φάρμακα καὶ τὰ ἐπιστομίζοντά σου τὴν θρασύτητα .
ἐρώτησον τοὺς ἀγγέλους ·
ἐρώτησον , ὅταν ἴδῃς αὐτοὺς ἐπὶ γῆς χορεύοντας ἢ ἀνυμνοῦντας .
Εἰπὲ αὐτοῖς ·
τί καινὸν διδάσκετε ;
τί ξένον ἀπαγγέλλετε ;
καὶ εὐθέως ὁ θεῖος χορὸς ἀποκριθήσεταί σοι διὰ τῶν θείων εὐαγγελίων ·
δόξα ἐν ὑψίστοις θεῷ καὶ ἐπὶ γῆς εἰρήνη , ἐν ἀνθρώποις εὐδοκία 0 .
ἦλθον ἐπὶ γῆς ἄγγελοι , τῆς δόξης τοὺς ὅρους οὐχ ὑπερέβησαν ·
καὶ αἱρετικοὶ τούτους ὑπερβαίνειν οὐκ ὤκνησαν .
ἀλλὰ μή τι αἱ ἀνωτάτω δυνάμεις , αἱ ὑπὲρ τοὺς ἀγγέλους λέγω 0 ;
λέγω δὴ αἱ τῶν ἀρχαγγέλων .